ועדת הכלכלה, כנסת 17, פרוטוקול מספר 363, 2007-10-16 13:30

גלעד ארדן: תודה רבה.

גלעד ארדן: ברוכים הבאים.

גלעד ארדן: אני שמח לברך אתכם לרגל השתתפות

גלעד ארדן: כם ביום המחויבות הלאומית לבטיחות בדרכים.

גלעד ארדן: אני מאוד מאוד שמח וגאה על קיומו של היום הזה.

גלעד ארדן: נאבקתי קשות וזכיתי באמת לסיוע גם של ממשלת ישראל ובמיוחד של השר יעקב אדרי שהוא ראש ועדת השרים לסמלים וטקסים שעזר להעביר החלטה בממשלת ישראל שבעצם קובעת שמדינת ישראל חייבת לקיים במערכות השלטוניות שלה פעם בשנה יום כזה, בו כל גורמי השלטון והמדינה נותנים דין וחשבון לציבור ואומרים לו מהי תמונת המצב העדכנית במאבק בתאונות הדרכים, מה עשינו בשנה האחרונה ומה אנחנו מתכוונים לעשות בשנה הבאה עלינו לטובה.

גלעד ארדן: הכל מתוך ההבנה של כולנו, וכפי שאמר את זה נכון רב-אלוף במילואים, שר התחבורה והבטיחות בדרכים שאול מופז, שהמלחמה בתאונות הדרכים היא לא פחותה ולא פחות חשובה מהמאבק בטרור.

גלעד ארדן: תמיד אני חוזר על המספר הזה, למרות שהוא נדוש, שבתאונות הדרכים נהרגו ונפצעו מאז קום מדינת ישראל יותר אזרחים מאשר בכל מלחמות ישראל ובכל פיגועי הטרור שלצערנו התרחשו במדינת ישראל.

גלעד ארדן: לכן אני קודם כל רוצה לברך אתכם על השתתפות

גלעד ארדן: כם ביום החשוב הזה.

גלעד ארדן: אני מאמין שהיום הזה רק ילך ויצבור תאוצה ותהודה משנה לשנה.

גלעד ארדן: אני רוצה לברך את המנחה שלנו עד כה – עוד מעט הוא ייאלץ ללכת כי יש לו התחייבויות נוספות – את ידידנו איש הטלוויזיה חיים הכט.

גלעד ארדן: אני מבקש מחיאות כפיים.

גלעד ארדן: במסגרת התפקיד חלק כאן שבחים לכולנו, אבל אני רוצה שתדעו שהוא היה אחד האנשים שהשפיעו עליי בכלל וגרמו לי להגיע למאבק הזה.

גלעד ארדן: לא החשבתי את עצמי מאז שהייתי בחור צעיר כאיזשהו נהג זהיר, אז עוד לא רתמו את תנועות הנוער כמו שהשכיל לעשות עתה שר התחבורה כשלקח את הנוער הטוב ביותר שלנו כדי להוביל את דגל המאבק בנושא הזה.

גלעד ארדן: אחד הדברים שהיה הטריגר המרכזי שלי לעסוק בעניין הייתה סדרת התוכניות והתחקירים שחיים הכט העלה בבמה המרכזית היום, התקשורתית של מדינת ישראל, בערוץ 2, סדרת התוכניות שלו "רשיון להרוג" שאני חושב שהיא אחת הסיבות המרכזיות למהפך התודעתי שחל בקרב מקבלי ההחלטות וגם בקרב האזרחים בכל מה שקשור למאבק בתאונות הדרכים.

גלעד ארדן: אני באמת רוצה להודות לך מעומק הלב על כך, ידידי חיים הכט.

גלעד ארדן: אני רוצה לברך את נבחרי הציבור שנמצאים אתנו כאן, את שר התחבורה והבטיחות בדרכים שכבר שבחתי אותו מעל הרבה במות אבל תמיד אני חייב לומר שהוא הפתיע את כולנו.

גלעד ארדן: תמיד אמרו שהוא איש צבא, איש ביטחון, ובתפקיד הראשון שהוא עשה כשר במשרד שנקרא משרד אזרחי הוא הוכיח את רמת המסירות והמחויבות וכאשר יש לך את זה, זה לא משנה איזה נושא מוטל על כתפיך והוא באמת יום יום עושה כל שהוא יכול כדי לשפר ולהציל את חייהם של אזרחי המדינה המשתמשים בדרכים.

גלעד ארדן: אני רוצה להודות על הסיוע בארגון היום הזה ובקידומו לרשות הלאומית החדשה לבטיחות בדרכים ולמנהל ההקמה שלה בפועל, ליאור כרמל, על העבודה הברוכה שהוא עשה בהקמת הרשות.

גלעד ארדן: אני כמובן מברך גם את המנכ"ל החדש, יאיר דורי ומאחל לו הצלחה רבה.

גלעד ארדן: אני מברך ומודה מקרב לב לעמותת אור ירוק ולנשיאה, מר אבי נאור, על כל הפעילות האדירה ורבת השנים שגם לה היה חלק משמעותי בדחיפת אישי הציבור לעסוק בנושא הזה.

גלעד ארדן: הכנס השנתי שלכם לדעתי ייזכר כאחד מאבני הדרך במאבק בתאונות הדרכים, בתקווה שהמאבק הזה ייחשב כהצלחה בעתיד.

גלעד ארדן: אני רוצה להודות לחברי הכנסת אבשלום וילן ורונית תירוש, שניהם מחברי הכנסת הפעילים במיוחד.

גלעד ארדן: לצערי עדיין אין מספיק חברי כנסת שמחויבים לנושא הזה, אבל שניהם נותנים דוגמה בולטת במחויבות שלהם לנושא, בפעילות שלהם למענו, וכמו שחיים הכט אמר, אין כאן עניין מפלגתי, אין כאן מחלוקת פוליטית אלא כולנו רוצים להשיג את המרב.

גלעד ארדן: כמובן אני רוצה להודות לכל ארגוני המתנדבים שנמצאים כאן, אנשים באדום, מתונה – אני מצטער אם אני שוכח מישהו – ולארגונים הוולנטריים שמסייעים לנו כל יום כאשר חלק מהם הם אנשים שחוו על בשרם את הטרגדיה האישית של תאונת דרכים, הם או בני משפחתם לצערנו, והם האנשים שמבינים לצערנו ולצערם יותר מכל מה הנזק הנורא שגורמות תאונות הדרכים.

גלעד ארדן: שוב אני מודה לכם על פעילות

גלעד ארדן: כם בנושא הזה.

גלעד ארדן: אני אשתדל לא להאריך, להיות קצר ותמציתי ולומר את הדברים שאני מרגיש ושאני רוצה לחלוק אותם אתכם.

גלעד ארדן: כל פעם לאחר שמתרחשת תאונת דרכים קשה במדינת ישראל, בדרך כלל, אלא אם כן אלו אנשי תקשורת שמחויבים לנושא הזה בשוטף, כל התקשורת מתעוררת - חיים הכט נתן שיעור מה כנראה יוצג מחר מכל היום הזה, ואני מקווה שיוצגו עוד כמה דברים חוץ מהעיכוב של סבלימינל – ובדרך כלל אחרי תאונה קשה בה יש איזושהי טרגדיה שמשפחה שלמה נמחקת, מתעוררים שני מחנות אבל מחנה אחד הוא יותר בולט.

גלעד ארדן: יש מחנה אחד שאני קורא לו מחנה הגורם האנושי שכולם אומרים שהנהג הישראלי הוא חם מזג, אין לו סבלנות, צריך להעניש אותו בחומרה, איפה הייתם, למה לא הורדתם אותו מהכביש, צריך לשלוח אותו לכלא, צריך לשלול לו את הרשיון, ויש את המחנה השני שאני קורא לו מחנה המדינה האשמה שלא משנה מה יקרה, תמיד יאמרו למקבלי ההחלטות, לחברי הכנסת, לשרים, שלפני שאתם באים ומענישים את הציבור וגוזרים עליו גזרות, קודם כל תדאגו שהתשתיות יהיו ברמה מתקדמת, שיהיו למדינה גדרות הפרדה, שבמערכת החינוך כל תלמיד יעבור בחינת בגרות בנושא, קודם תדאגו לעצמכם ואחר כך תבואו בדרישות לציבור.

גלעד ארדן: אני חייב לומר לכם שכמו בהרבה מאוד ויכוחים, אני חושב שכל מי שנמצא כאן ומכיר את הנושא קצת יותר מהעיסוק השטחי שקורה רק לאחר תאונה יודע שהאמת מצויה בשני המחנות כאחד.

גלעד ארדן: כל עוד ימשיכו להיות אנשים שנוסעים באור אדום, כל עוד ימשיכו להיות עשרות אלפי נהגים במדינת ישראל שנוהגים בפסילת רשיון, לא תהיה ברירה לחברי הכנסת אלא להמשיך ולקדם חוקים שיעבירו מסר ברור לאותם אנשים, שעבירות תנועה חמורות הן לא פחות מאשר כל פשע אחר ואולי הן יותר חמורות כי הן יכולות לגרום גם לאובדן חיי אדם.

גלעד ארדן: אלו לא רק עבירות רכוש.

גלעד ארדן: יחד עם זאת, אין ספק שאף אדם לא קם בבוקר ואומר לעצמו שהיום בא לו לבצע תאונת דרכים.

גלעד ארדן: אנחנו כחברי כנסת וכמקבלי החלטות מבינים שהתפקיד שלנו הוא לגרום לכך שחוץ מהגורם האנושי שמאחורי ההגה, גם הגורם שהוא לפעמים לא אנושי אבל לרוב הוא משתדל להיות אנושי, שיושב ליד הגה השלטון, יוודא שכאשר אנשים יוצאים בבוקר מהבית, הם עולים על הרכב אחרי שהם קיבלו את ההכשרה המקצועית הטובה ביותר, אחרי שעשינו את כל ההסברה כדי שהם יהיו מודעים לכל הסכנות שנשקפות להם בדרך, אחרי שאם הם ביצעו בגלל עייפות או בגלל טעות אנוש איזושהי טעות בדרך או טעות בנהיגתם, לא מגיע להם גזר דין מוות וצריך שהתשתיות יהיו באמת הטובות ביותר, שתהיינה גדרות הפרדה סלחניות, שיהיו תשתיות שיסייעו לתקן את הטעויות האלו, אבל אי אפשר אף פעם לומר שצריך רק לעשות דבר אחד ולא לעשות את הדבר השני.

גלעד ארדן: אמנם אני מדבר היום בפני הרבה אזרחים שהם פעילים בנושא הזה, אבל אני באתי לכאן לדבר אל עצמנו, אל חברי הכנסת, כי הדבר שלטעמי הוא החסר ביותר בנושא של המאבק בתאונות הדרכים היא המנהיגות.

גלעד ארדן: נשיא צרפת הנבחר סרקוזי, בחודש הראשון לכהונתו, ההתבטאות הקיצונית הראשונה שהוא התבטא בעקבות עלייה במספר תאונות הדרכים, הייתה: לגבי עברייני תנועה סדרתיים שגרמו לתאונת דרכים, אני אעשה כנשיא צרפת הנבחר כל שביכולתי כדי שהם לא יקבלו חנינה.

גלעד ארדן: זה נכון שבמדינת ישראל הטלנו אחריות על שר התחבורה והבטיחות בדרכים והוא אמר את הדברים קודם גם בוועדה והסכמתי עם כל מילה בדבריו.

גלעד ארדן: הוא אמר שהמאבק בתאונות הדרכים הוא העסק הפרטי לכאורה של שר התחבורה והבטיחות בדכים ואין התייצבות ברורה והצבה של הנושא כיעד לאומי של ראש-הממשלה, של כל השרים, של כל חברי הכנסת שאנחנו דורשים מהם לראות עיסוק בנושא.

גלעד ארדן: בואו ננסה להיזכר כמה פעמים שמעתם שרים, חוץ משר התחבורה, או את ראש הממשלה שמתבטאים בנושא הזה של המאבק בתאונות הדרכים, שמגיעים לישיבות בכנסת או לישיבות של ועדת השרים בנושא הזה, שנותנים ראיונות לתקשורת בעניינים האלו.

גלעד ארדן: כל עוד רמת המחויבות שלנו תהיה כל כך נמוכה ויהיו רק בודדים שנושאים את המאבק הזה, ברור שמערכת החינוך תוכל להמשיך ולהתחמק מקיבוע נושא הבטיחות בדרכים כנושא חובה בבחינות הבגרות, ברור שמשרד האוצר כאשר הוא נדרש לקצץ בתקציב, הוא קודם כל פונה לתקציבי כאילו מיליארדים למרות שאנחנו מדברים על פיגור של עשרות שנים בתשתיות של המדינה, אבל הוא פונה לתקציבים האלה כי זה קל ונוח לו וזה לא נושא חברתי שבאים להפגין נגדו.

גלעד ארדן: כולכם הרי יודעים ש-500 ההרוגים של השנה הבאה עוד לא יודעים שהם עומדים להיהרג וגם המשפחות שלהם עוד לא יודעות זאת ולכן הם לא מגיעים להפגין מול משרד ראש-הממשלה.

גלעד ארדן: מי שיכול לשמש להם לפה, אלה רק אנחנו, חברי הכנסת, השרים ובראש ובראשונה ראש-הממשלה, ואני לא עושה בעניין הזה הבחנה בין ראש-הממשלה הזה לבין ראשי ממשלות קודמים כי אף אחד מהם עדיין לא הניף את הדגל הזה.

גלעד ארדן: אני רוצה לקוות ולאחל שבעקבות היום הזה רמת המודעות, גם של הציבור, תעלה והזהירות שלו תגבר אבל קודם כל שרמת המודעות של נבחרי הציבור, של ראש-הממשלה ושל הממשלה לאחריות שלהם לנושא הזה תגבר והם ימלאו את חובתם כלפי הציבור.

גלעד ארדן: תודה רבה.

גלעד ארדן: סעו בזהירות.

גלעד ארדן: בהצלחה.

אהרן לפידות: תודה רבה לחבר הכנסת גלעד ארדן.

אהרן לפידות: להבדיל מחיים הכט שעמד כאן לפניי, אני צריך להציג את עצמי.

אהרן לפידות: אני אהרן לפידות ואני משמש כדובר עמותת אור ירוק.

אהרן לפידות: אני אשתדל להעביר את המשך האירוע כך שיהיה גם מעניין וגם נעים.

אהרן לפידות: המרכיב הבא באירוע היום הוא בעצם המרכיב שאולי הוא החשוב ביותר.

אהרן לפידות: אנחנו עומדים להציג ולחתום כאן על אמנה בין הרשות הלאומית לבטיחות בדרכים ומועצת תנועות הנוער כאשר הרעיון הוא שתנועות הנוער מתגייסות ומחויבות למאבק בתאונות הדרכים.

אהרן לפידות: תנועות הנוער תבצענה פעילות פנימה אל תוך התנועות וגם פעילות החוצה אל הקהילה, כך שהנוער ישמש שגרירים של רצון טוב וכאלה שישמרו על הבטיחות בדרכים בסביבתם ובקהילה כולה.

אהרן לפידות: אני אקריא לכם את משימות תנועות הנוער כפי שהן מופיעות באמנה שהיא מאוד ארוכה.

אהרן לפידות: לא נייגע אתכם בכל פרטי האמנה, אבל משימות תנועות הנוער ראויות להישמע.

אהרן לפידות: - תנועות הנוער יפתחו מערך הדרכה וארגון בנושא הבטיחות בדרכים ויתאימו אותו לכל שכבת גיל בתנועה.

אהרן לפידות: - תנועות הנוער יפתחו אופני פעילות בטוחים בישוב ויטמיעו אותם באופני הפעילות של הסניפים השונים.

אהרן לפידות: - תנועות הנוער יפעלו בנושא הבטיחות בדרכים בפריסה ארצית ובקרב כל מגזרי האוכלוסייה.

אהרן לפידות: - תנועות הנוער יעבירו לרשות אחת לשנה תוכנית עבודה של כל תנועה בנושא בטיחות בדרכים.

אהרן לפידות: - תנועות הנוער ישתמשו במשאבי הרשות לטובת הבטיחות בדרכים בלבד.

אהרן לפידות: - מועצת תנועות הנוער תרכז את עבודת המטה ותחליט על קריטריונים לחלוקת המשאבים באישור הרשות.

אהרן לפידות: - תנועות הנוער מתחייבות לדווח על תוצאות הפעילות ולהציגן בפני הרשות.

אהרן לפידות: על האמנה הזאת חתומים נציגי כל תנועות הנוער, אבל אנחנו כאן על הבמה נחתים באופן חגיגי ארבעה – את שר התחבורה והבטיחות בדרכים שאול מופז, את חבר הכנסת גלעד ארדן, את מר ליאור כרמל מנהל ההקמה של הרשות הלאומית לבטיחות בדרכים, ואת מר יהודה פרויידיגר, יושב-ראש מועצת תנועות הנוער.

אהרן לפידות: עכשיו, אחרי החתימה, זה מחייב את כולם.

אהרן לפידות: תודה רבה.

אהרן לפידות: אגב, למי שלא מכיר, זאת מירי, עוזרת פרלמנטרית של חבר הכנסת גלעד ארדן והרבה בזכותה מתקיים היום הזה והאירוע הזה.

אהרן לפידות: כל הכבוד למירי.

אהרן לפידות: הגיע הזמן לאתנחתא קלה ואני מתכבד להזמין לבמה את איציק שמלי שיסביר לנו כמה חסר.

אהרן לפידות: תודה רבה לאיציק שמלי.

אהרן לפידות: הוא עוד יחזור בהמשך.

אהרן לפידות: כמו שכבר אמר חבר הכנסת גלעד ארדן, אתמול נערך יום עיון בנושא אלכוהול ונהיגה.

אהרן לפידות: אני ממליץ לכולכם לקחת את הברושור הקטן הזה בדרככם החוצה, כי הוא בהחלט מכיל מידע ששווה לקרוא אותו ולהבין עד כמה אסור לנהוג אפילו אחרי שתיית טיפה אחת של אלכוהול.

אהרן לפידות: אנחנו נשמע שתי טעימות – לא של אלכוהול חס וחלילה – של הרצאות שהיו במוקד יום העיון אתמול.

אהרן לפידות: אנחנו נשמע רק קטע מתוך כל אחת מההרצאות ולצורך המצגת הראשונה אני מבקש מדוקטור ציפי לוטן, שהיא המדענית הראשית של אור ירוק, לעלות לבמה.

ציפי לוטן: שלום לכולם.

ציפי לוטן: תודה שבאתם.

ציפי לוטן: כמו שנאמר, אני אדבר בקצרה על מה עושים בעולם כדי לטפל בנושא של נהיגה לאחר שתייה וכבר אומר לכם שהמסר הוא שיש היום בעיה של נהיגה לאחר שתייה במדינת ישראל, ואנחנו כבר לא יכולים יותר ליהנות מהמיתוס של אצלנו לא שותים ואני אראה מה עושים בעולם.

ציפי לוטן: מה שעושים בעולם, אנחנו יכולים ליישם כאן בארץ מחר בבוקר.

ציפי לוטן: כלומר, אין כאן שום מדע מסובך, אין כאן שום מערכות גדולות שצריך לבנות אלא את הכל אפשר לעשות ולעשות מחר בבוקר.

ציפי לוטן: אני לא אדבר עתה על ישראל אלא על ארצות העולם.

ציפי לוטן: בעולם – ואין כאן תגלית מאוד גדולה – עושים אכיפה והסברה.

ציפי לוטן: אכיפה עם כל המערכות התומכות, ואני אראה את זה, הסברה בכל המערכים הרלוונטיים ובעיקר עושים את זה בצורה מתואמת.

ציפי לוטן: זאת אומרת, לא עושים אכיפה בלי לעשות הסברה על למה אוכפים ואיך אוכפים, לא עושים הסברה בלי לעשות אכיפה.

ציפי לוטן: רק במקומות בהם הצליחו לעשות את זה בצורה מתואמת, הגיעו לתוצאות טובות כאשר ההסברה היא גם הסברה למה, את מהות התופעה, למה זה בכלל מסוכן לנהוג ולשתות.

ציפי לוטן: גם הסברה על עצם קיום האכיפה.

ציפי לוטן: כלומר, לומר שיש אכיפה, זה מעצים אותה בהרבה, מה המשמעויות של להיתפס, וגם כמובן הסברה שמנסה להוקיע את התופעה ולגרום לכך שהיא לא תהיה מקובלת חברתית.

ציפי לוטן: כאן אתם רואים דוגמה אחת מאוסטרליה, שם פשוט מספרים על ה-RBT שאלה הן בדיקות אלכוהול אקראיות.

ציפי לוטן: מותר לנו, אנחנו יכולים ואנחנו בארץ עושים את זה – ותכף נדבר גם על כמויות – אבל פשוט מספרים לציבור שעושים את זה, מה תהיה המשמעות של זה אם תיתפס ולכן תהיה מודע לזה.

ציפי לוטן: דוגמאות ממדינת ויקטוריה באוסטרליה.

ציפי לוטן: כך נראה הגרף של הרוגים במדינת ויקטוריה מ-1970 ועד היום.

ציפי לוטן: כמו שאתם רואים, יש ירידה משמעותית מאוד.

ציפי לוטן: מדינת ויקטוריה היא מדינה עם חמישה מיליון תושבים, היא התחילה לפני 30 שנים עם למעלה מ-1,000 הרוגים והיום נמצאת בסדר גודל של קצת יותר מ-300.

ציפי לוטן: בפירוש יש מה ללמוד מהם ואתם רואים את מגמת הירידה הברורה.

ציפי לוטן: יש פה כל מיני מדרגות בגרף הזה, וכאשר מנסים לשייך את זה לפעילויות שלהם, הפעילויות שקשורות לטיפול בנהיגה תחת השפעת אלכוהול התחילו בשנת 1977 עת חוקקו את החוק שמאפשר להם לעשות בדיקות אלכוהול אקראיות.

ציפי לוטן: אנחנו חוקקנו את החוק הזה לפני שנה וזה אומר שאנחנו בפיגור של 30 שנים.

ציפי לוטן: ב-1990 הם העצימו את הדרך בה הם מבצעים את הבדיקות, ואני אדבר על זה עם "בוס ואסז", ואני תכף אראה מה זה, וכמובן שליוו את כל פעילות האכיפה הזאת בהסברה.

ציפי לוטן: איך הם עושים בדיקות אלכוהול אקראיות.

ציפי לוטן: דבר ראשון, הם מודיעים על זה.

ציפי לוטן: אחת הדרכים לעשות את זה, ולא היחידה, היא על ידי מחסומים.

ציפי לוטן: אנחנו מכירים בארץ מחסומים בהקשרים אחרים אבל בפירוש אפשר לעשות גם מחסומים לבטיחות בדרכים וזה גם צריך להתקבל באהדה עוד הרבה יותר גדולה.

ציפי לוטן: זה מציל חיים לפחות אותו הדבר.

ציפי לוטן: פשוט מקימים מחסום, כמובן שהכל מתואם ומפוקח, עוצרים את כל המכוניות בנקודת זמן שמחליטים עליה, במקום שמחליטים עליו, וביעילות והיערכות מאוד גדולה פשוט הולכים לכל נהג והוא אפילו לא צריך לצאת מהרכב בדרך כלל ונותנים לו לעשות בדיקת נשיפה פשוטה לנשיפון שהוא לאו דווקא כלי עם תוקף חוקי אבל הוא כן כלי מהיר ויעיל לעשות סינון ראשוני.

ציפי לוטן: רק מי שלא עובר את הסינון הראשוני עובר הלאה, עובר למשל לבדיקה של האוטובוסים האלה – "בוס ואסז" שזה אוטובוס משטרתי שבתוכו יש מעבדה קטנה ויעילה שעושה במהירות את הבדיקות החוקיות.

ציפי לוטן: מי שלא עובר את הבדיקה הזאת שכבר יש לה כמובן תוקף פלילי, הוא לא ממשיך לנהוג וגם הרכב כבר לא מוצמד אליו.

ציפי לוטן: במדינת ויקטוריה באוסטרליה עשו סיכום של מה הם עשרת צעדי האכיפה המשמעותיים שהוכחו כאפקטיביים בשנים האחרונות, ראו ששלושה מתוכם הם סעיפים 2, 3 ו-4 שאתם רואים כאן, נוגעים באמת לנושא של בדיקות אלכוהול.

ציפי לוטן: אנחנו נמצאים בשלב של סעיף 2, כאשר מותר לנו לעשות את הבדיקות אבל לא הגענו אפילו לשלב 3 שהוא הגעה למסה משמעותית של בדיקות אלכוהול אקראיות.

ציפי לוטן: המסה המשמעותית היא בעצם הדבר החשוב ביותר כי רק אם נעשה הרבה בדיקות, כמו שעשו שם, ההסתברות של כל הנהגים להיתפס תיחשב כגבוהה וזה כמובן ישפיע על ההתנהגות שלהם.

ציפי לוטן: הצעד העשירי כאן נוגע לבדיקות סמים שכמובן אנחנו גם שם צריכים לזכור לא להזניח את התופעה הזאת ויש גם כמובן אינטראקציות בין אלכוהול וסמים.

ציפי לוטן: תסתכלו על הצבעים שבשקף הזה ואני אומר מה אומרים הצבעים כי יש להם משמעות מאוד מאוד גדולה.

ציפי לוטן: לפני הצבעים אני רוצה להפנות את תשומת לבכם לששת הלוגואים שמופיעים בתחתית השקף הזה ואלה הם ששת הגופים במדינת ויקטוריה באוסטרליה שחתומים על מה שאנחנו רואים כאן.

ציפי לוטן: מה שאנחנו רואים כאן זה את תוכנית הבטיחות של מדינת ויקטוריה לחצי השנה הנוכחית, מיולי עד דצמבר 2007.

ציפי לוטן: מה שאנחנו רואים זה שבכל שורה יש את סוג הפעילות שהיא אכיפה, הסברה, פעילות ברמת הרשות המקומית ולפי הצבעים אנחנו יכולים לראות באיזה נושא הם מתמקדים ואיך זה מתוכנן, מתואם וכמובן גם מפוקח ונמדד.

ציפי לוטן: הפעילות שקשורה לנהיגה תחת השפעת אלכוהול מסומנת כאן בצהוב.

ציפי לוטן: כמו שאתם רואים, זה מסודר לפי ABC, כאשר A הוא הצהוב, ואני יכולה לומר לכם כאינפורמציה כללית כדי שתראו שבאמת הכל מתואם ש-B זה מהירות, C זה עייפות, D זה נהגים צעירים, E זה נהגים מבוגרים, F זה אופנועים, G זה הולכי רגל, H זה אופניים.

ציפי לוטן: בקיצור, קיבלתם את ההרגשה שכל הנושאים מטופלים והם מטופלים בתיאום על ידי כל הגופים שחתומים כאן שהם גם המשטרה, גם הרשות או המקביל לרשות, גם המקביל למע"צ, גם משרד המשפטים וכל הגופים הוולנטריים.

ציפי לוטן: אם כן, יש תוצאות.

ציפי לוטן: זה לא מספיק רק לעשות פעילות אלא כמובן שהיא גם נמדדת ונחקרת ובאמת רואים ירידה מאוד משמעותית כאשר כאן רואים את 20 השנים האחרונות ורואים את אחוז ההרוגים בתאונות שיש בהן גם גורם של אלכוהול.

ציפי לוטן: לגבי קנדה.

ציפי לוטן: בקנדה יש יעדים.

ציפי לוטן: קשה מאוד לעשות תוכנית אם לא יודעים מה רוצים להשיג.

ציפי לוטן: יש יעדים והיעדים מוגדרים באחוזים והם מדידים.

ציפי לוטן: יש מדד בסיס ויחסית למדד הבסיס הזה הם מגדירים שני יעדים כאשר האחד הוא להוריד את מספר ההרוגים ב-40 אחוזים והשני הוא להוריד את מספר הנהגים שמבצעים עבירות שקשורות במקרה הזה לאלכוהול ב-20 אחוזים.

ציפי לוטן: בקנדה יש אסטרטגיה שהיא מוגדרת עד שנת 2010.

ציפי לוטן: זאת אסטרטגיה שהוכרזה כבר בשנת 2001 אבל היא כל הזמן נבדקת ומעודכנת.

ציפי לוטן: יש אסטרטגיה לטיפול בכל הנושא של נהיגה תחת השפעה ותחת השפעה זה כולל גם אלכוהול וגם סמים.

ציפי לוטן: האסטרטגיה הזאת גם קובעת תוכנית, גם קובעת אחריות וגם מפקחת על הביצוע.

ציפי לוטן: למשל בנושא של הגדרת אוכלוסיות יעד, וכמובן שצריך להיות טיפול ייעודי לכל אחת מהן, מוגדרות כאן ארבע אוכלוסיות יעד שהן גם נהגים שמועדים לשתות, כאלה שכבר נתפסו, נהגים חדשים צעירים, כאלה ששותים מדי פעם, ואפילו – הנקודה האחרונה שגם היא חשובה – נהגים שפעם אחת רק עברו עבירת אלכוהול.

ציפי לוטן: כלומר, עדיין הם לא נהגים מועדים אבל הם נהגים שכבר הוכיחו שיש להם בעיה.

ציפי לוטן: יש יעדי משנה שקשורים גם לחינוך, גם לשיטור, גם למערכת המשפט והמעקב, והכי חשוב זה אולי מה שמופיע למטה.

ציפי לוטן: דיבר כאן קודם חבר הכנסת גלעד ארדן על ניהול.

ציפי לוטן: אי אפשר לעשות את הדברים האלה אם הם נעשים בצורה נקודתית מדי פעם ותלויים ברצון טוב ונסיבות מסוימות שמאפשרות לעשות פעילות כזאת או אחרת.

ציפי לוטן: יש מינהלת שמפקחת על התוכנית ומוודאת שהיא מתבצעת ודואגת גם לתיאום ולשיתופי הפעולה, שזאת אולי הנקודה הכי בעייתית.

ציפי לוטן: לגבי אנגליה.

ציפי לוטן: אנגליה היא מדינה שמובילה בכלל בתחום של בטיחות בדרכים.

ציפי לוטן: באלכוהול היא דווקא נמצאת עם חוקים פחות טובים משלנו.

ציפי לוטן: רמת האלכוהול המותרת שם היא נקודה 08 ואצלנו זה נקודה 05.

ציפי לוטן: גם בנתונים האלה הם עושים הכי טוב שהם יכולים.

ציפי לוטן: אחד הדברים המשמעותיים זאת באמת הסברה, לספר לנהגים בצורה שתתחבר אליהם, בצורה הכי טובה, כמה יעלה להם המשקה הבא.

ציפי לוטן: זאת דוגמה לפרסום.

ציפי לוטן: המשקה הבא יכול לעלות לך ברשיון הנהיגה שלך, הוא יכול לעלות לך בעבודה שלך, הוא יכול לעלות לך ב-5,000 פאונד.

ציפי לוטן: זה הקנס שיכול לקבל נהג שנתפס נוהג ושותה.

ציפי לוטן: האם כוס הבירה הבאה שווה לו את המחיר הזה?

ציפי לוטן: כמובן שהאכיפה נעשית בשיתוף עם ההסברה וזה אולי הגרף הכי חשוב בכלל בנושא של נהיגה בהשפעת אלכוהול בהקשרים של אכיפה אבל במהות של ההצלחה האנגלית.

ציפי לוטן: בגרף הכחול אנחנו רואים את כמות בדיקות האלכוהול שמתבצעות באנגליה ב-20 השנים האחרונות.

ציפי לוטן: אנחנו רואים שהם התחילו מכלום והעלו את זה, אחר כך יש איזו התמתנות ועכשיו הם שוב בעלייה.

ציפי לוטן: מה שמעניין לראות, כשמסתכלים על הגרף הזה לעומת הגרף האדום – והגרף האדום מראה כמה אחוזים תפסו - רואים יחס הפוך.

ציפי לוטן: זאת אומרת, ככל שבודקים יותר, תופסים פחות.

ציפי לוטן: זה לא בגלל שהבדיקות לא טובות, להפך, יש יותר בדיקות, אלא בגלל שההרתעה גדלה ולכן גם מהות התופעה פוחתת.

ציפי לוטן: ההוכחה לזה, כאשר משווים את אותו גרף כחול של מספר הבדיקות למספר ההרוגים בתאונות הדרכים ושוב רואים בדיוק את אותו יחס הפוך.

ציפי לוטן: ככל שבודקים יותר, התופעה קטנה ולכן גם מספר ההרוגים קטן בהתאמה ואת היחס ההפוך הזה אנחנו רואים בכל המדינות שעושות את בדיקות האלכוהול כשהן מגיעות כבר למסה הקריטית של הבדיקות.

ציפי לוטן: יש הרבה מה לומר על איך עושים הסברה לנהיגה תחת השפעת אלכוהול.

ציפי לוטן: יש הרבה דוגמאות שנותנות תיאורים גרפיים של מה יקרה, איך נראית ההיפגעות.

ציפי לוטן: אחד הקווים שאימץ משרד התחבורה הבריטי הוא דווקא קו הרבה יותר ריאלי שכלתני.

ציפי לוטן: זאת אומרת, אתה לא חשוב שאתה תיהרג בתאונה - כמו שנאמר כאן.

ציפי לוטן: אף אחד לא יכול להתחבר לזה, בטח לא במודע, אבל גם בבחינת לי זה לא יקרה – אבל אם האכיפה נעשית כמו שצריך, אפשר להתחבר לזה שיכול להיות שאני אתפס והמשמעות של ההיתפסות.

ציפי לוטן: משמאל אומרים שאתה לא חושב שתהרוג מישהו אבל תחשוב על שישה חודשים בבית הסוהר, ומימין אומרים שאתה לא חושב שתהרוג מישהו, תחשוב על קנס של 5,000 פאונד.

ציפי לוטן: אולי לזה קל יותר להתחבר ולהתנהג בהתאם.

ציפי לוטן: אני אסקור בקצרה אמצעים טכנולוגיים שיש היום לטיפול בתופעה הזאת.

ציפי לוטן: באופן כללי המכונית העתידית לא תרשה לנהגים לנהוג שיכורים והיא תבדוק אותם כל הזמן.

ציפי לוטן: חלק גדול מהטכנולוגיה הזאת כבר קיים ומיושם.

ציפי לוטן: המערכות שנבדקו כבר והן מיושמות במדינות רבות זה מה שנקרא נעילת אלכוהול.

ציפי לוטן: זה מכשיר שמותקן ברכב ודורש מהנהג לבצע נשיפה, בדיקת נשיפה, לפני שהוא מתניע את הרכב.

ציפי לוטן: רק אם בדיקת הנשיפה יוצאת שלילית, הרכב יכול להיות מותנע.

ציפי לוטן: זה מיושם בדרך כלל במקרים של עבריינים חוזרים.

ציפי לוטן: זאת אומרת, מישהו שכחלק מהענישה שלו וכחלק מהתנאי לקבל מחדש את רשיון הנהיגה שלו צריך להתקין את זה לתקופה מסוימת והעלות כמובן נופלת עליו.

ציפי לוטן: המדינות שם זה מיושם, כאן מופיעות שלוש שכבר קרוב ל-10 שנים עושות עם זה פעילות די גדולה גם בהקשר של עבריינים חוזרים כתנאי לקבלת רשיון הנהיגה שלהם מחדש וגם בהקשר של נהגים מקצועיים וציי רכב.

ציפי לוטן: זאת אומרת, בשוודיה, אם יצא לכם לנסוע במונית, יכול מאוד להיות שלפני שנהג המונית יוכל להתחיל את הנסיעה, לאפס את המונה, הוא יצטרך לנשוף לתוך הנשיפון.

ציפי לוטן: יש מכשירים שהמשטרה משתמשת בהם לזיהוי ראשוני, כמו סנסורים שמורכבים על הפנס המשטרתי וכאשר הם ניגשים לרכב הם יכולים לזהות אדי אלכוהול, צמידים שמולבשים על היד או על הרגל וגם הם מזהים קיום של אלכוהול, יש נשיפונים למיניהם, חד-פעמיים ורב-פעמיים כמו מכונות שמותקנות בפאבים.

ציפי לוטן: לסיכום אני חוזרת ואומרת שבעולם עושים אכיפה והסברה.

ציפי לוטן: גם האכיפה וגם ההסברה מלווים במערכות התומכות של חקיקה, ענישה, חינוך ושיקום.

ציפי לוטן: כל זה מלווה במחקר, במעקב ובתצפיות כמובן.

ציפי לוטן: המטרה הסופית היא להגיע למצב שהנהיגה לאחר שתייה תהיה נורמה חברתית לא מקובלת.

אהרן לפידות: תודה רבה לדוקטור ציפי לוטן.

אהרן לפידות: אני מתכבד להציג קטע מרגש מאוד, קטע מתוך הצגת תיאטרון "אתגר", זוכת תיאטרון נטו בשנת 2005, הצגה בשם "גילי".

אהרן לפידות: אני מתכבד להזמין לבמה את שרית וינו-אלעד שתבצע את הקטע.

אהרן לפידות: תודה לשרית וינו-אלעד.

אהרן לפידות: קשה לחזור למציאות אחרי הקטע המצמרר הזה.

אהרן לפידות: עין יבשה לא נותרה באולם.

אהרן לפידות: בכל זאת אנחנו צריכים לחזור לסדר היום.

אהרן לפידות: בסדר היום יש לנו עוד קטע.

אהרן לפידות: אני מתכבד להזמין את פרופסור דוד שנער שהוא המדען הראשי של הרשות הלאומית לבטיחות בדרכים, פונקציה חדשה ומאוד מבורכת, לתת לנו מצגת על אלכוהול במדינת ישראל.

דוד שנער: שלום לכולם.

דוד שנער: פעם ראשונה בחיים שלי, והם כבר לא קצרים כל כך, שהוצגתי בתור קטע ואני לא חושב שאני אעמוד בציפיות של קטע.

דוד שנער: זה לא קשה לבוא ולתת הרצאה על המצב של אלכוהול ונהיגה בישראל אחרי קטע ששמענו עכשיו אלא לדעתי זה בלתי אפשרי.

דוד שנער: לכן אני עומד לדלג כמעט על כל השקפים שהכנתי ואדבר ברמה מעט יותר אישית.

דוד שנער: בבית הספר תוכלו לקבל הרצאות כאלה בשפע כי חינוך לבטיחות הוא היום חובה בבתי ספר רבים.

דוד שנער: אני יודע שאתם מתים משעמום בשיעורים האלה, הם נתפסים כלא חשובים וכלא רלוונטיים – אני יודע את זה כי יש לי בן ובת שעברו את זה – ואני לא רוצה להיות כעת במצב הזה.

דוד שנער: כל הפונקציה הזו של מדען ראשי ברשות הלאומית לבטיחות בדרכים אומרת שאנחנו חושבים שבטיחות בדרכים ומדע אלה שני דברים שיכולים להתחבר אחד לשני.

דוד שנער: זה אומר שבטיחות בנהיגה זה לא משהו שהוא מוקנה לנו מלידה וזה אומר שלהתמודד עם תאונות דרכים זה דבר אפשרי בכלים מדעיים.

דוד שנער: כלומר, כל הפעילויות שאנחנו צריכים לעשות הן פעילויות מבוססות ידע.

דוד שנער: תאונת דרכים, למרות ההגדרה כאילו זאת תאונה – ואגב, בהרבה מקומות בעולם כבר לא קוראים לתאונה תאונה אלא מפגעים או פגיעות – זה לא דין שמים.

דוד שנער: ההוא שלמעלה אומר מילה שבעברית נקראת "שיט", פספסתי, אבל זה לא משחק ומישהו נותן את הדין ולפני שנותנים את הדין אפשר למנוע את זה.

דוד שנער: התפקיד של הרשות הלאומית לבטיחות בדרכים הוא באמת לנסות למנוע את זה עד כמה שאפשר.

דוד שנער: מה המצב במדינת ישראל.

דוד שנער: לא חשוב מה הגרף הזה מראה בציר ה-X שלו ובציר ה-Y שלו אלא מה שחשוב הוא שתסתכלו על הקו.

דוד שנער: הקו הזה אומר איפה נמצאות מדינות שונות בעולם מבחינת רמת הבטיחות.

דוד שנער: כל הנקודות מעל הקו אומרות שנקודה שמסמנת מדינה מתחת הקו, במצב טוב מהצפוי יחסית לאיזה שהם קריטריונים.

דוד שנער: כל נקודה מתחת לקו במצב טוב, נקודה מעל הקו במצב רע.

דוד שנער: כמובן שהעולם לא כל כך מעניין אותנו אלא כאשר אנחנו טסים אליו, ומה שמעניין אותנו זה איפה אנחנו נמצאים.

דוד שנער: כאן נמצאת מדינת ישראל והיא פחות או יותר על הקו.

דוד שנער: זה אומר שאנחנו לא מצטיינים ואנחנו לא מובילים אלא אנחנו פחות או יותר איפה שניתן היה לצפות.

דוד שנער: זה לא אומר שהכל טוב כי כל המדינות כל הזמן מתקדמות.

דוד שנער: התפקיד שלנו הוא להתקדם לפחות יחד עם המדינות האחרות.

דוד שנער: לכן אנחנו מוכרחים מידע.

דוד שנער: הדבר שהכי חסר במדינת ישראל נכון להיום זה מידע על מצב הבטיחות בדרכים באספקטים שונים, כאשר אחד מהם, הקריטי ביניהם, זה המצב של אלכוהול.

דוד שנער: יש הרבה גורמי אנוש שיש להם חשיבות גדולה בגרימת תאונות דרכים גם בארץ וגם בעולם.

דוד שנער: אלכוהול וסמים מוכר ברוב מדינות המערב כגורם מספר אחד בתאונות הדרכים, בעיקר אלכוהול.

דוד שנער: ככל שמדינה בודקת את עצמה יותר טוב, היא מגלה שהבעיה הרבה יותר חמורה מאשר היא הייתה ובמובן זה אנחנו לא חריגים.

דוד שנער: עד לפני שנתיים לא בדקנו את התופעה וחיינו באשליה שהבעיה לא קיימת, אבל מאז, ככל שאנחנו בודקים אותה יותר טוב, אנחנו מגלים שאלכוהול מעורב ביותר ויותר תאונות וביותר ויותר תאונות קטלניות.

דוד שנער: עד כמה שנראה לכם שאנחנו תלושים מהמציאות, אנחנו תלושים בהופעה שלנו עם העניבה, אנחנו תלושים בגיל שלנו, אבל דבר אחד למדנו לאחרונה והוא שבאמת אנחנו מנותקים מהמציאות שלכם.

דוד שנער: הרשות הלאומית לבטיחות בדרכים עשתה סקר ושאלה נהגים צעירים על הרגלי השתייה והנהיגה שלהם.

דוד שנער: התברר שקרוב למחצית מהנהגים מדי פעם או לעתים קרובות אפילו נוהגים אחרי שהם שותים, ואני מדבר רק על אלה שכבר יש להם רשיון.

דוד שנער: כששאלו הורים של נהגים צעירים, התחושה הייתה שהרוב בכלל לא שותים.

דוד שנער: נער ונערה צריכים להיות טיפשים כדי לומר להורים שייתנו להם את ההגה ושהם לא ישתו יותר מדי.

דוד שנער: הם אומרים שהם לא שותים כי הם נוהגים.

דוד שנער: אם כן, אנחנו יודעים שאתם שותים ואנחנו נותנים לכם את הרכב מתוך ידיעה או מחשבה שאתם לא שותים.

דוד שנער: הקטע שעכשיו שמענו על מה שקרה, ההשפעה שלו על ההתנהגות שלכם, עד כמה שידוע לנו ממחקרים, שווה לאפס.

דוד שנער: אנחנו מביאים בחורים ובחורות צעירים וצעירות לבתי חולים כדי שיראו אנשים שנפגעו בתאונות דרכים, אנשים שדומים לכם בקבוצת הגיל וכולם יוצאים מזועזעים וכולם שוכחים את הכל ברגע שהם נכנסים למכונית לנהוג.

דוד שנער: לא מצאנו את הדרך להחזיק את התחושה שעכשיו אתם קיבלתם – ואני מוכרח לומר לכם שלי עמדו דמעות בכמה נקודות – כאשר אתם מאחורי ההגה וגם כאשר אנחנו מאחורי ההגה.

דוד שנער: לא מצאנו את הדרך.

דוד שנער: כן מצאנו דרך אחת והיא לדאוג שתפחדו.

דוד שנער: אתם לא מפחדים מאובדן חיים, אתם לא מפחדים מהנכות, ורובנו לא חיים בתחושה שעוד מעט יקרה לנו משהו, אבל רובנו מפחדים מהשוטר.

דוד שנער: אני עובד הרבה עם שוטרים ואני מרגיש מאוד נוח עם שוטרים, אבל כשאני על הכביש, אני לא אוהב שוטרים לידי ואז אני מפחד משוטר, וזאת תכונה שאופיינית לכולנו.

דוד שנער: כמו שאמרה דוקטור ציפי לוטן, כאשר יש אכיפה ואנחנו מודעים לאכיפה, אנחנו מתנהגים אחרת.

דוד שנער: הכוונה של הרשות, במקביל לאיסוף הידע וחיפוש שיטות יעילות יותר להגברת הבטיחות, היא לממש את הידע שקיים לגבי שיטות שעובדות.

דוד שנער: הכוונה היא להגביר את האכיפה ולהגביר את המודעות של כולכם לאכיפה.

דוד שנער: לדאוג שיהיה שיטור ברמה גבוהה יותר באזורי הפאבים.

דוד שנער: מהמחקרים שלנו אנחנו יודעים שכמחצית מהצעירים שיוצאים מפאבים – בדקנו את זה עם נשיפונים – ונוהגים, נמצאים עם רמת אלכוהול מעל המותר בחוק.

דוד שנער: אני לא חושב שכדאי להגיע לשאלה האם אני ברמה המותרת או לא.

דוד שנער: אם אתם שתיתם יותר מכוסית אחת או יותר מפחית בירה – ואני מתכוון לפחית של שליש ולא הפחיות הגדולות – אתם בסיכוי גבוה להיות מעל הרמה המותרת בחוק.

דוד שנער: הייתי רוצה לחשוב שאיכשהו נשכנע אתכם שזה רעיון לא טוב לשתות ולנהוג ואני מקווה שחלק מזה יעבור ואולי אפילו תצליחו להטמיע את זה בקרב החבר'ה שלכם.

דוד שנער: במידה שלא, אני רוצה שתדעו שהמדינה הולכת להתייחס לכל הנושא הזה של נהיגה ושתייה בחומרה הכי גדולה שהחוק מקנה לה.

דוד שנער: תודה רבה.

אהרן לפידות: תודה רבה.

אהרן לפידות: מי שגילה סבלנות עד עכשיו, יפוצה.

אהרן לפידות: אני מתכבד להזמין לבמה את סבלימינל ואת איציק שמלי ויותר מזה אנחנו לא צריכים.

אהרן לפידות: תודה רבה לסבלימינן ולאיציק שמלי שעושים עבודה נהדרת ושהם שגרירים של הבטיחות בדרכים בכל מקום בארץ.

אהרן לפידות: תודה רבה לכולכם.

אהרן לפידות: סעו הביתה בזהירות רבה.